Vryburg Archives - Grond tot Mond
All posts tagged: Vryburg
Die grondpad na Skatkis Bonsmaras hou vir kilometers langs 'n baie duursame wildheining aan (dit voel miskien net só). Dan kom jy by seker die netjiesste plaas op aarde aan. En dit is hier waar Chris Visser en Blikkies Venter nóg 'n gedugte span is. Twee fiks en gesonde manne, duidelik sonder opkikkermiddels.
Chris: "Dit is net vir my lekker om na 'n netjiese plek toe te gaan. Hierdie is my happy place."
"Diversifisering is nie 'n opsie nie. Dit is 'n noodsaaklikheid. Ons lewe in 'n baie wisselvallige besigheidsomgewing waarin daar baie veranderlikes heers. Indien jy dus slegs op een vertakking steun, is die kanse baie goed dat jy een of ander tyd probleme gaan kry. Maar jy moet ook baie goed kyk hoe jy jou vertakkings saamstel, sodat almal nie op dieselfde hulpbronne, dieselfde mark en dieselfde kapitaalbron staatmaak nie."